הוועדה המיוחדת לפניות הציבור, כנסת 19, פרוטוקול מספר 102, 2014-12-10 10:00

עדי קול: בוקר טוב.

עדי קול: ברגשות מעורבים, אני פותחת את הישיבה האחרונה של הוועדה של הוועדה לפניות הציבור לקדנציה זאת.

עדי קול: לפני שאנחנו מתחילים אני מבקשת להודות לצוות הוועדה המסור, לשלומית מנהלת הוועדה, למרב מזכירת הוועדה, לבני הדובר – תודה רבה לכם על ההתגייסות וההתכנסות ועל העבודה הקשה לאורך כל הקדנציה.

עדי קול: אני בטוחה שתמשיכו לעשות את העבודה הזאת גם בקדנציה הבאה, אני מקווה שגם אני אהיה כדי ללוות את העבודה.

עדי קול: אנחנו מתכנסים היום לישיבה חגיגית בעקבות הסיום וכהמשך לעשייה משמעותית שהוועדה עושה לאורך כל הקדנציה.

עדי קול: הנושא על סדר היום: גביית חובות על ידי המוסד לביטוח הלאומי.

עדי קול: אנחנו מתכנסים בעקבות שבוע זכויות האדם הבינלאומי ולבקשת האגודה לזכויות האזרח.

עדי קול: כפונים, נפתח ונבקש מכם להציג את הפניה.

עדי קול: בבקשה אהוד.

<אהוד עוזיאל: אני מקדם מדיניות באגודה לזכויות האזרח.

<אהוד עוזיאל: קודם כל אני מבקש לברך את חברת הכנסת עדי קול גם על סיום קדנציה קצרה המאוד אפקטיבית.

<אהוד עוזיאל: זו אחת הוועדות היותר פעילות והנשכניות ביותר שאנחנו זכינו לראות בכנסת הזאת.

<אהוד עוזיאל: להודות לה גם על קיום הדיון הזה, כמו שאמרנו כאן בשיחות של רגע לפני פיזור הכנסת זה לא דבר מובן מאליו.

<אהוד עוזיאל: אני חושב, שהדיון הזה הוא חלק ממסורת שאנחנו מקיימים בכנסת כבר מספר שנים עוד מהכנסת ה-17.

<אהוד עוזיאל: ציון יום זכויות האדם בשורה של דיונים שעוסקים בזכויות שונות.

<אהוד עוזיאל: אנחנו משתדלים שהדיונים יהיו כמה שיותר משמעותיים.

<אהוד עוזיאל: אני שמח שגם היום מתקיים דיון כזה בנוגע לחובת הדיווח של המוסד לביטוח לאומי.

<אהוד עוזיאל: יום זכויות האדם הבינלאומי נחוג היום בכל העולם.

<אהוד עוזיאל: זה יום שבו חשוב לדבר על זכויות האדם לא רק במובן של חירות אלא גם במובן שוויון.

<אהוד עוזיאל: לא רק במובן של מה מגיע אלא מהי האחריות שלנו לבנות ולבני האדם שחיים כאן בישראל.

<אהוד עוזיאל: מיד יגיע לכאן אדם בשם עזר מבורך, שיציג את הסיפור שלו.

<אהוד עוזיאל: יש לנו כאן עוד לא מעט סיפורים.

<אהוד עוזיאל: הגיעה לכאן יפה שמתנדבת באגודה, עובדת בפניות ציבור באגודה.

<אהוד עוזיאל: הנושא הוא נושא שהולך וחוזר בפניות השונות שמגיעות אלינו לאגודה.

<אהוד עוזיאל: עד כדי כך שלפני שנה וחצי פנינו למנכ"ל המוסד לביטוח לאומי, פרופסור שלמה מור יוסף לגבי הסוגיה.

<אהוד עוזיאל: בעצם ביקשנו לקיים את הדיון הזה כדי להציף שוב את הסוגיה וכדי לראות איך הדברים התקדמו מאז.

<אהוד עוזיאל: אני מקווה שנקבל היום תשובות.

<אהוד עוזיאל: באופן תמצתי, הבעיה שאנחנו מבקשים לבדוק היא שאלת הדיווח ושאלת השקיפות.

<אהוד עוזיאל: השאלה, כמה חובות וכמה מהן אכן מוצדקות.

<אהוד עוזיאל: תביעות שאולי היה אפשר למנוע אילו אנשים היו מקבלים דיווח מסודר באופן אוטומטי מהמוסד לביטוח לאומי כמו שמקבלים מכל חברת ביטוח, חברת הפנסיה, בנק או כל מוסד אחר שמעניק שירות, כל שכן מעניק זכויות.

<אהוד עוזיאל: ברוב המקרים מדובר בספקי שירות, כאן אנחנו מדברים לא רק על שירות, אלא גם על מיצוי זכויות של אנשים שהכי צריכים אותו.

<אהוד עוזיאל: אנחנו יכולים להציג הרבה דוגמאות שהבאנו אתנו.

<אהוד עוזיאל: אני אפתח עם הסיפור האישי שלי, אני לשמחתי לא במצוקה.

<אהוד עוזיאל: אני עובד באגודה ויש לי הרבה ידע ויכולות, אבל גם אני ואנחנו, תוך כדי הכנה לדיון הזה נתקלו בעוד אחד שאומר 'כן, גם לי זה קרה'.

<אהוד עוזיאל: כמות הסיפורים האלה שלא מגיעים אלינו היא גדולה מאוד.

<אהוד עוזיאל: זוגתי יצאה לחופשת לידה וקיבלה רק חצי מדמי הלידה שלה.

<אהוד עוזיאל: כשניסינו להבין למה היא מקבלת רק חצי מדמי הלידה, כמובן שדחו אותנו.

<אהוד עוזיאל: נאלצנו להגיש תביעה לבית הדין האזורי לעבודה.

<אהוד עוזיאל: רק כשהגשנו את התביעה קיבלנו את פירוט התשלומים ששילמנו ושקיבלנו מהמוסד לביטוח לאומי.

<אהוד עוזיאל: רק אחרי זה עורכת הדין של המוסד לביטוח לאומי הודתה שאכן המוסד לביטוח לאומי טועה ולכן שילמו לנו גם את המחצית השנייה של דמי הלידה.

<אהוד עוזיאל: אז פתאום התגלה חוב של 3,000 ומשהו שקל, שוב סכום קטן, לא לכולם, אבל זה משהו שאנחנו יכולים לעמוד בו.

<אהוד עוזיאל: כשניסינו לברר למה יש פתאום עוד חוב, אף אחד לא יודע – זה מחשב אחר.

<אהוד עוזיאל: שוב, אין שום פירוט מה שילמנו, מה לא שילמנו.

<אהוד עוזיאל: מאחר ואת החוב הזה שאף אחד מאנשי המוסד לביטוח לאומי שהיינו איתם בקשר לא ידע מהו, לכן כרגע הוא בהקפאה ואנחנו מחכים לתשובה.

<אהוד עוזיאל: הסיפור הקטן שלי, שוב הוא הסיפור שאין לאף אחד ידע ומידע מה הוא שילם ומה הוא לא שילם אלא אם אדם מנהל מעקב מאוד מסודר, אלא אם בודק כל תלוש.

<אהוד עוזיאל: כלומר אין את המכתב השנתי שאומר לך 'הנה אתה נמצא כאן, קיבלת את הזכאויות האלה, זכית לזה, איפה אתה עומד ואיפה אתה נמצא'.

<אהוד עוזיאל: אני מנחש שזה היה יכול לחסוך הרבה תביעות קטנות בבית הדין האזורי לעבודה, זה היה יכול לחסוך הרבה הודעות על חובות.

<אהוד עוזיאל: הדבר הזה מגיע להיות הרבה יותר חמור כשמדובר באנשים שצריכים לקבל גם קצבאות ולפתע מגלים שהקצבה נשללת מהם או מקוצצת.

<אהוד עוזיאל: יפה תוכל לפרט בהמשך את הסיפורים האלה, למשל אדם שזכאי לקצבה מסוימת ולפתע אחרי תקופה מודיעים לו "לא".

<אהוד עוזיאל: כאמור, יגיע מיד הפונה ויספר סיפור דומה.

<אהוד עוזיאל: אחר כך 'סליחה, טעינו, סליחה יש לך כפל ומעכשיו מקצבת הילדים או מקצבת המזונות נוריד לך כך וכך שקלים כי יש לך חוב מלפני כך וכך שנים' או 'יש לך חוב כי עשינו איזו טעות'.

<אהוד עוזיאל: אדם שנסמך על הקצבאות האלה וזאת הזכאות שלו, בלי שום מידע נופל עליו פתאום החוב הזה.

<אהוד עוזיאל: זה מצב שהוא בלתי נסבל.

<אהוד עוזיאל: אני חושב שהנושא של שקיפות ודיווח שנתי יכול למנוע אותו בצורה משמעותית.

עדי קול: לא הרחבת.

עדי קול: השאלה אם מישהו מכם יכול לדבר על התופעה שמגיעה בהרבה מהמקרים לעיקול בשלבים מאוד מתקדמים של החוב.

עדי קול: אחרי חוסר וודאות של המבוטח מגיע פתאום עיקול - - -

<גילי תמיר: אני מנחה את התכנית ברשת 103 גם בערוץ 2.

<גילי תמיר: יש לנו פניות של אנשים שמגלים שיש להם חובות.

<גילי תמיר: בדרך כלל העדכון לחוב מגיע בשלב מאוחר מדי, זו אחת הבעיות, אז מתחילות כל סוגיות של הוצאה לפעול.

<גילי תמיר: הם פונים אלינו כשהם מתלבטים מה ניתן לעשות.

<גילי תמיר: אנחנו מפנים אותם הרבה פעמים לסיוע המשפטי של משרד המשפטים, מסבירים להם למה הם זכאים.

<גילי תמיר: אחת הבעיות היא, שחלק מהעיקולים פוגעים בקצבת הנכות שלהם.

<גילי תמיר: הרבה פעמים פונים אלינו ואומרים "איך יכו להיות שעיקלו לי את קצבת הנכות"?

<גילי תמיר: למשל, הבנק שלהם יכול להיות מוגבל ופתאום רואים שקצבת הנכות מעוקלת.

<גילי תמיר: למשל, כשיש חוב מזונות, זו דוגמה אחת.

<גילי תמיר: זה המצב היחיד שבו ניתן לעקל.

<גילי תמיר: יש מצבים אחרים שבהם יש עיקולים.

<גילי תמיר: כשהם מקבלים הוראות עיקול, הם לא באמת יודעים על מה החוב.

<גילי תמיר: תהליך הברור יכול להיות מאוד מסורבל.

<גילי תמיר: הרבה פעמים אנחנו מקבלים עדכונים שהם קיבלו דיס-אינפורמציה מאותם פקידים במוסד לביטוח לאומי.

<גילי תמיר: בהרבה מהמקרים רק פנייה מסודרת שלנו בכתב מולידה בדיקה מחודשת, איזו התייחסות ואז גם מפנים אותם לוועדה למחיקת חובות.

<גילי תמיר: אחד הדברים שמאוד מתסכלים אותי זה שהיא מאוד סודית, יש וועדה למחיקת חובות במוסד לביטוח לאומי.

<גילי תמיר: בקריטריונים מסוימים ובמקרים מסוימים ניתן לפנות אליה ולבקש הפחתה של החוב ועד למחיקתו.

<גילי תמיר: הקריטריונים לא לגמרי ברורים.

<גילי תמיר: מה שמתסכל אותי זה שלרוב האנשים היא בכלל ידועה.

<גילי תמיר: הם בכלל לא יודעים שקיימת אפשרות כזאת לפנות לוועדה, להגיש מכתב, להגיש טפסים, להגיש טופסי בנק ולהראות את המצב.

<גילי תמיר: הסיפור של עזר, עורך הדין שיגיע, הגיע לוועדה למחיקת חובות בגלל שאנחנו אמרנו לו 'תכתוב, תספר את הסיפור'.

<גילי תמיר: כי המחלקות לא מתקשרות, כי פתאום יש חוב של 120 אלף שקל שאנשים לא יודעים מה לעשות אתו בכלל.

<גילי תמיר: זה הסיפור.

<גילי תמיר: אז מתחיל הסיפור של הוצאה לפועל, עיקולים, חשבונות מוגבלים, הודעות, איומים מהבנק.

<גילי תמיר: אנשים לא יודעים מה לעשות שמגיעה הוצאה לפועל – זה נורא מלחיץ.

<גילי תמיר: לי זה קרה פעם אחת בטעות.

<גילי תמיר: אני יכולה להגיד לך שזה היה לחץ גדול על 600 שקל, לא תגידי שזה איזה סכום גדול.

<גילי תמיר: זה מאוד מלחיץ.

<גילי תמיר: פתאום לך תסביר שאתה מעולם לא - - -

עדי קול: גם 600 שקל, יכולים להיות סכום מאוד גדול לאנשים מסוימים.

עדי קול: בבקשה, יפה.

<יפה יהודאי: אני מתנדבת באגודה לזכויות האזרח בפניות הציבור.

<יפה יהודאי: אני מבקשת להדגיש את הקשר בין ההועדה הזאת כשנוחתת כרעם ביום בהיר על המבוטחים דרישת חוב לבין חוסר הדיווח, הדרישה שלנו לדיווח.

<יפה יהודאי: ברגע שהם מקבלים את דרישת החוב הזאת, חוב שהם מעולם לא ידעו על קיומו, הם לא שמעו עליו, הם גם לא קיבלו דרישה לתשלום במשך כל חייהם.

<יפה יהודאי: הבעיה החמורה כאן, שאין להם שום דרך להתגונן מפני החוב הזה.

<יפה יהודאי: אין בידם שום כלי, שום מסמך, שום אישור על אוסף כל התשלומים שהם שילמו במשך כל השנים.

<יפה יהודאי: מכאן נובעת הדרישה שלנו לחייב את המוסד לביטוח הלאומי לדיווח שנתי מסודר.

<יפה יהודאי: דרישה לקבל דיווח כמו שיש לנו אישור כשאנחנו רוכשים מוצר או שירות.

<יפה יהודאי: אין דבר כזה שנבצע תשלום לגוף פרטי ובין אם הוא ציבורי או פרטי ואין לנו ביד קבלת תשלום חד-פעמי או תשלום מתמשך עבור שירות.

<יפה יהודאי: במקרה של המוסד לביטוח לאומי שיהיה לנו דיווח תקופתי כמו שאנחנו מקבלים את הדיווחים מחברת החשמל, המים, ארנונה, בנקים, קופת גמל, קופות פנסיה, קופת חולים.

<יפה יהודאי: בכל מקרה כזה אנחנו מקבלים דיווח תקופתי, זו הקבלה שלנו וזה מה שמבטיח אותנו ומאפשר לנו להתגונן בפני דרישות חוב שיכולות ליפול עלינו כרעם ביום בהיר.

<יפה יהודאי: למעשה, הדרישה שלנו לדיווח תקופתי זו דרישה לתעודת ביטוח כנגד דרישות חוב שנופלות עלינו כרעם ביום בהיר ופגיעה ברשת הביטחון הסוציאלי.

<יפה יהודאי: רשת ביטחון סוציאלי, עבור אוכלוסייה גדולה מאוד למעשה זה הביטוח היחידי שיש להם.

<יפה יהודאי: זה ביטוח משולב: ביטוח רפואי, ביטוח סוציאלי וביטוח פנסיוני.

<יפה יהודאי: כל החברות האלה כפופות לחוקים.

<יפה יהודאי: במקרים האלה יש שני חוקים: "חוק הגנת הצרכן" שדורש מכל גוף לדווח על תשלומים גם במקרה של עסקה מתמשכת ועל חובות.

<יפה יהודאי: החוק השני "חוק הפיקוח על גופים פיננסיים" כולל ביטוח, וכן כל החוזרים של המפקח על הבנקים.

<יפה יהודאי: זה חוק שמחייב את כל הגופים המוסדיים לדווח תקופתית.

<יפה יהודאי: חובת הדיווח הזאת הולכת ומעמיקה.

<יפה יהודאי: בשנת 2005 היא התחילה בחובת דיווח פעם בשנה, אחר כך זה נעשה פעם בחצי שנה ואחר כך פעם ברבעון.

<יפה יהודאי: גם המידע שכלול שם הולך ומתרחב.

<יפה יהודאי: שיהיה בידי כל מבוטח, תושב מעל גיל 18, דיווח פעם בשנה על כל התשלומים שהוא שילם במהלך השנה בפירוט חודשי.

<יפה יהודאי: היה ויש לו חוב לקבל את פירוט החוב, המקור שלו, ממה הוא נובע, מי המעסיק, מהי ההכנסה, מהי התקופה שאליה מתייחס החוב.

<יפה יהודאי: בדרך כלל כשהמוסד לביטוח לאומי מוציא דרישת חוב הוא אפילו לא אומר לאיזו תקופה היא מתייחסת.

<יפה יהודאי: כמובן מרכיבי החוב, קרן, הפרשי הצמדה, ריבית, הצמדות.

<יפה יהודאי: אילו היה בידי המובטחים מסמך כזה הייתה להם לפחות האפשרות להתגונן במקרים בהם נוחתת עליהם דרישת חוב.

עדי קול: תודה רבה, אני מבקשת להוסיף.

עדי קול: ראיתי בחלק מהדרישה שלכם התייחסות לגישה לאתר של המוסד לביטוח לאומי.

עדי קול: גישה בעייתית, הקושי לקבל סיסמה או הצורך להגיע לדואר או לגשת לסניף המוסד לביטוח לאומי.

עדי קול: נשמח לקבל התייחסות גם לזה.

עדי קול: מי משיב בשם המוסד לביטוח לאומי?

עדי קול: אני מניחה שאני לא צריכה לחזור על הבקשה ברורה.

עדי קול: הבקשה לדיווח שנתי.

<אוריאל כזום: שלום, אני מנהל אגף חקיקה במוסד לביטוח לאומי.

<אוריאל כזום: אני עוסק בנושא הגמלאות התשלומים, בחובות שנוצרו בגין תשלומי יתר של גמלאות.

<אוריאל כזום: נמצא כאן רפי שיתייחס יותר לנושא הגביה, הוא מומחה יותר בנושא של גביית חובות.

<אוריאל כזום: אני מתעסק יותר בנושא גמלאות - - -

עדי קול: השאלה היא, מי אמור להשיב?

<אוריאל כזום: אני אשיב על הכול, אבל אם יהיה צורך בחידודים יש כאן גם את נורית יצחק מנהלת אגף פניות הציבור.

<אוריאל כזום: הועלו כאן הרבה טענות - - -

עדי קול: הרבה טענות, אבל הן מתנקזות בבקשה אחת ולכן אנחנו מבקשים תשובה לבקשה, שמישהו מכם ישיב.

עדי קול: אני לא יודעת מי מכם בסמכותו להשיב לבקשה הזאת.

<אוריאל כזום: אני אתחיל במשפט ואחר כך אשיב.

עדי קול: נמצא כאן גם אורי קנדל, עוזר המנכ"ל שגם הוא יכול להשיב.

<אוריאל כזום: נושא החובות הוא באמת אחד הנושאים הכי בעייתיים אצלנו.

<אוריאל כזום: אני מזדה עם מה שאמרתם.

<אוריאל כזום: אני אומנם מהצד השני של השולחן, אבל אנחנו מבינים שזה פוגע באמון הציבור, זה פוגע בתדמית, זה גורם נזק.

<אוריאל כזום: אנחנו עושים המון מאמצים, עשינו ועושים והמון פעולות כדי לשפר את כל נושא השקיפות בנושא חובות, בכלל את כל נושא הטיפול בחובות כלפי המבוטחים.

<אוריאל כזום: לגבי חובת דיווח שנתית, למרות שזו בקשה מוצדקת ומקובלת עלינו, יש לנו בעיה טכנית לעשות את זה.

<אוריאל כזום: המוסד לביטוח לאומי במצב נכון לעכשיו אינו יכול לעשות את הדבר הזה.

<אוריאל כזום: יש המון מערכות והמון דברים.

<אוריאל כזום: כמו - - -

עדי קול: סליחה, זאת לא תשובה מספיק טובה.

עדי קול: 'יש המון מערכות והמון דברים ולכן אנחנו לא יכולים לתת את הפתרון'.

עדי קול: זה פתרון ששנינו מאמינים שהוא צריך להתקיים.

<אוריאל כזום: זאת התשובה שהמנכ"ל ענה.

<אוריאל כזום: אני לא יכול לענות, לי אין סמכות לענות משהו אחר ממה שהוא ענה.

עדי קול: התשובה שעניתם, "המון מערכות והמון דברים" מה הבעיה?

עדי קול: זאת נראית לך תשובה לגיטימית?

<אוריאל כזום: יש הרבה אישורים שאנחנו מוציאים.

<אוריאל כזום: תכף אספר על אישורים נוספים שאנחנו מוציאים שאמורים לתת איזה פתרון.

<אוריאל כזום: היום אין לנו פתרון מערכתי כולל לנושא הזה.

עדי קול: מה צריך לעשות כדי שיהיה לכם פתרון כזה?

עדי קול: סלח לי, אני פונה אליך.

עדי קול: לא יכול להיות שאתם מגיעים לכנסת והתשובה שלכם - - -

<אורי קנדל: רגע.

<אורי קנדל: לא סיימנו את התשובה.

עדי קול: שאלתי, מה צריך לעשות כדי לתת.

עדי קול: אנחנו מסכימים על כך שצריך להיות דיווח כזה.

עדי קול: שוב, יכול להיות שצריך להגיש תביעה לבית המשפט לדבר הזה.

עדי קול: לא יתכן שהתשובה שלכם היא 'אנחנו מסכימים שצריך להיות, אבל ככה'.

עדי קול: זאת התשובה שנעניתי.

עדי קול: מי יכול לתת לי תשובה יותר טובה?

<נורית יצחק: האישור קיים.

<נורית יצחק: כלומר, אישור שנתי שמכיל את כל התשלומים שאנחנו שילמנו בגמלאות למבוטח ואת כל התשלומים שהוא שילם לנו, זה קיים.

<נורית יצחק: הוא לא ניתן לשנה האחרונה, הוא ניתן לשנים אחורה.

<נורית יצחק: לא ניתן להפיק אותו לאותה שנה כי בשנה מסוימת עדיין אין לנו את מלוא המידע על התשלומים שהמבוטח שילם לביטוח הלאומי.

<נורית יצחק: אנחנו יכולים לתת את זה רטרואקטיבית.

<נורית יצחק: זאת התשובה.

<נורית יצחק: אנחנו לא שולחים את זה באופן יזום לכלל אזרחי מדינת ישראל, אבל כל מבוטח שפונה למוסד לביטוח לאומי ומבקש אישור כזה בפניה טלפונית - - -

עדי קול: למה הוא צריך לפנות ולבקש את זה?

עדי קול: קודם כל, אני מבינה שאין לכם את זה בסיום השנה, אבל אני מניחה שיש פרק זמן של חצי שנה ולפעמים מאוחר יותר.

עדי קול: אתם יכולים לשלוח אותו.

עדי קול: גם אם אתם שולחים את זה רטרואקטיבית עדיין צריכים לשלוח את זה.

עדי קול: אם יש לכם את האינפורמציה למה אתם לא יכולים לשלוח אותה למבוטח?

<אורי קנדל: את בעצמך יודעת שאין לנו את האינפורמציה נכון להיום.

<אורי קנדל: אתמול את העברת חוק בקריאה ראשונה, שמדבר על דיווח מקוון של השכר מכל המעסיקים במשק כדי שנוכל להיות הרבה יותר רלוונטיים לאותו היום.

<אורי קנדל: כרגע, תחשבו איך זה יראה אם נשלח לכל האזרחים במדינת ישראל דיווח שהוא לא רלוונטי כי אנחנו מדברים דוח של לפני שנה וחצי.

<אהוד עוזיאל: זה מה שחברת הפנסיה שלי עושה, זה מה שהבנק שלי עושה.

<אורי קנדל: לחברת הפנסיה יש את הנתונים האקטואליים.

עדי קול: אני אסביר את הצעת החוק שהעברתי רק אתמול לקריאה ראשונה.

עדי קול: ניסינו להעביר אותה לקריאה שנייה ושלישית ולא הצלחנו.

עדי קול: המטרה - - -

<אהוד עוזיאל: הצעת חוק מאוד מאוד חשובה.

עדי קול: המטרה, לגרום למעסיקים לדווח באופן יותר תדיר דיווח שמי מקוון למוסד הביטוח לאומי.

עדי קול: היום מחויבים לדווח רק אחת לשנה.

עדי קול: הם מעבירים את הכסף, אבל לא כתוב עבור מי, שם העובד, תעודת זהות ולכן הם לא יודעים עבור מי שולם הכסף ויש פער של שנה וחצי.

עדי קול: אתה יודע, אני חושבת שהציבור היה מוכן לקבל את הדיווח בפער של שנה וחצי.

<אהוד עוזיאל: שלא לדבר על 400 אלף עצמאים שמקבלים בחודש פברואר את הפנקס של התשלומים לשנה הקרובה.

<אהוד עוזיאל: מאחר וממילא אתם שולחים, אולי אפשר להוסיף לזה תוספת שאומרת "שלום לך אדון עצמאי, להלן סך התשלומים שהתקבלו בשנה החולפת" - - -

<יפה יהודאי: עצמאים מקבלים לפי דרישה.

<גילי תמיר: גם רואה החשבון יכול להיכנס למערכת.

<גילי תמיר: כשאני קיבלתי את אותה התרעת חוב שהלחיצה אותי, רואה החשבון שלי נכנס למערכת ואז הסתבר שהוראת הקבע לא נקלטה.

<גילי תמיר: שוב, זה נדרש לרואה חשבון, הצטרכתי לשלם לו כסף.

עדי קול: ועדיין אנחנו מדברים על אוכלוסיות מוחלשות שלא נגישות.

<גילי תמיר: אפרופו הוראות חשבון, הבאנו את המכתבים שהוא קיבל על דרישת החוב שהוא קיבל, אם תרצו הוא גם יספר את הסיפור.

<גילי תמיר: הנה דרישת החוב, אין פה שום פירוט שניתן להבין ממנו משהו.

<גילי תמיר: נכון להיום קיימת - - -

עדי קול: קובי, אני מבינה את הקושי שלכם לתת דיווח אקטואלי.

עדי קול: ראשית, לגבי המועסקים אני מבינה את הבעיה והיא לא רלוונטית לכולם, כאמור לעצמאים.

עדי קול: השאלה, למה כשמגיע דרישת החוב לא מגיע הסבר ופירוט על פרק הזמן של החוב, הסבר ממה הוא נובע?

עדי קול: על זה אתה כן יכול לענות לי.

<אוריאל כזום: אני יכול לנסות לענות.

<אוריאל כזום: ראשית, לגבי נושא של דרישות החוב בעניין גמלה, בעבר באמת לא הקפדנו להוציא הודעות והיום לכל חוב יוצאת הודעה ממערכת הגמלה.

<שלומית אבינח: אחרי כמה זמן?

<אוריאל כזום: מיד.

<אוריאל כזום: איך שנוצר החוב, למשל נוצר חוב כתוצאה ממילואים, כל המערכת מוציאה הודעה.

<אוריאל כזום: לא כל ההודעות ברורות, זה נכון, עשינו רביזיה מאוד גדולה בחובות נכות שאמורה לצאת בקרוב.

<אוריאל כזום: השנה הבאה הולכים להתעסק - - -

עדי קול: התשובות שלך ממש מזעזעות בעיניי.

עדי קול: "לא כל ההודעות ברורות זה נכון", אז תעשו אותן ברורות.

עדי קול: מה הבעיה לכתוב ממה נובע החוב?

עדי קול: לאיזו תקופה הוא מתייחס ולאיזה פיגור - - -

<אוריאל כזום: אני אומר שעשינו רביזיה מאוד גדולה גם בכל הודעות של נכות.

<אוריאל כזום: בשנת 2015 אנחנו הולכים להוסיף הודעה של כל קצבת זקנה ושאירים, כאן בעיקר יש לנו את הבעיה בהודעות לא ברורות.

<אוריאל כזום: מעבר לכך עשינו פיילוט של הודעות שנתיות.

<אוריאל כזום: משנת 2015 אנחנו הולכים להוציא הודעות חוב שנתיות בנושא גמלאות לכל מי שיש לו חוב.

<אוריאל כזום: דבר שלא היה בעבר.

<אוריאל כזום: הדוגמאות שניתנו פה, לגבי אנשים שלא ידעו שיש להם חוב, לא יקרו יותר כי איך שנוצר החוב אנחנו שולחים הודעה.

<אוריאל כזום: ההודעות הלא ברורות - - -

עדי קול: אתם שולחים בדואר?

<אוריאל כזום: בדואר.

עדי קול: שוב, האם גם פירוט - - -

<קריאה: מאיזה תאריך ההודעות האלה נכנסו לתוקף?

<קריאה: אני עדיין לא קיבלתי שום הודעה.

<עזר מבורך: שלום.

<עזר מבורך: אני עורך דין, אני עובד 18-19 שנה בעיקר עם הסנגוריה הציבורית, יש לי משרד קטן.

<עזר מבורך: בשנת 2006 תקף אותי סרטן אחד וב-2007-8 סרטן אחר.

<עזר מבורך: השתקמתי, הצלחתי להתגבר על זה.

<עזר מבורך: קיבלתי 4,500 בערך שקל וזהו, אני ממשיך לעבוד וממשיך לתפקד.

<עזר מבורך: קצת קשה לי וזה בסדר, זה לא סיפור גדול.

<עזר מבורך: אני לא חושב שאני צריך לשבת בבית ולקבל קצבה.

<עזר מבורך: אני חושב שאני צריך לעבוד, זה חלק מהשיקום שלי, זה חלק מהעבודה של השיקום.

<עזר מבורך: יש קצת פגמים בזיכרון, יש פגמים אחרים, לא רציני, ממשיכים.

<עזר מבורך: אבל, פתאום אני מקבל מכתב כזה, שמדבר שיש לי חוב של 117 אלף שקל.

<עזר מבורך: אין לי מושג בגין מה, אין לי מושג בגין - - -

עדי קול: מתי זה היה?

<עזר מבורך: 2013 בערך מודיעים לי.

<עזר מבורך: עכשיו, אני לא יודע מאיפה זה נופל עלי.

<עזר מבורך: אני מנסה להתקשר ולקבל תשובות, יש לי אפילו מישהי בתוך המוסד לביטוח לאומי שמנסה לעזור לי, אבל זה לא ברור.

<עזר מבורך: מסתבר שיש שני גופים במוסד לביטוח לאומי שאחד מהם היה מקבל את הדיווחים המלאים שלי, כי אני עובד עם הסנגוריה הציבורית.

<עזר מבורך: הגוף השני שהיא מחלקת הקצבאות, נדמה לי, לא קיבלה את הדיווח.

<עזר מבורך: למה לא קיבלת את הדיווח?

<עזר מבורך: מה אתם רוצים ממני?

<עזר מבורך: עכשיו אני חייב 117 אלף שקל.

<עזר מבורך: אין לי מושג איך אני אשלם את זה.

<גילי תמיר: הדרך היחידה לגלות על מה הוא היה חייב, הייתה באיזו שלב כשאני ביקשתי ממנו שיחתום על ויתור סודיות, פניתי למוסד לביטוח לאומי באמצעות הרפרנטים שאני עובדת מולם.

<גילי תמיר: גיליתי את החוב, קיבלתי את ההסבר על אילו תקופות מדובר, על מה החוב.

<גילי תמיר: הסתבר, עזר שילם מקדמות כעצמאי אחרי שנה שהוא היה בבית.

<גילי תמיר: למרות שהסרטן היה קיים, הוא חזר לעבוד כי זו הדרך שלו להתמודד.

<גילי תמיר: הוא לא ידע שקצבת הנכות, בניגוד לדברים אחרים, למשל ביטוחים פרטיים, תלויה בעובדה שהוא לא יכול לעבור מבחן הכנסות מסוים.

<גילי תמיר: אני שמחה לומר שעזר הוא עורך דין ריווחי והוא שילם מקדמות כעצמאי.

<גילי תמיר: אנחנו יודעים שהוא משלם מקדמות מאוד מאוד גבוהות למוסד לביטוח לאומי.

<גילי תמיר: הוא שילם את המקדמות כמו שצריך כל חודשיים והוא היה בטוח שהמחלקות במוסד לביטוח לאומי מתקשרות אחת עם השנייה.

<גילי תמיר: מסתבר שהן לא תקשרו אחת עם השנייה ומחלקת העצמאים לא עדכנה את מחלקת הנכות שהסטטוס של עזר השתנה והוא עבר את מבחני ההכנסה.

<גילי תמיר: בינתיים הוא המשיך לקבל קצבת נכות שלא מגיעה לו ובכל חודש נצבר לו חוב של כ- 4000 שקל.

<גילי תמיר: חוב שלאורך שלוש שנים הצטבר ל - 117 אלף שקל ואני לא מדברת על ריביות ותוספות.

<גילי תמיר: הוא מבחינתו פעל לפי ההיגיון הנדרש, הוא שילם כחוק את המקדמות כמו כל אזרח.

<נורית יצחק: אני אוכל להתייחס.

<נורית יצחק: קודם כל זה לא מדויק, המידע על החוב הועבר אליך כבר במאי 2012 - - -

<עזר מבורך: את זה אני לא זוכר, מה שיש לי זה מה שמצאתי.

<נורית יצחק: אני מניחה שזה נשלח לאותה כתובת" דרך חמש כניסה 1, פתח תקווה.

<נורית יצחק: במכתב הזה נאמר שעל פי המידע שברשותנו חל שינוי בהכנסות שעל פיהן מחושבת לך הקצבה, לפי המפורט בהמשך המכתב.

<נורית יצחק: על כל שנה יש פירוט איזו קצבה קיבלת, מה היה הסכום שלה, מה היה ההרכב שלה, מה ההכנסה הממוצעת שלך מהעבודה באותה שנה, מה גובה החוב שנוצר, מה גובה ההכנסות של בן הזוג שיש להן השפעה.

<נורית יצחק: זה לגבי כל השנים שיצרנו לך חוב.

<נורית יצחק: נאמר לך בעקבות השינויים מהי יתרת החוב, מה אנחנו עושים ואיך אפשר לשלם את החוב למוסד לביטוח הלאומי.

<נורית יצחק: אני מניחה, אולי אתה לא זוכר, אבל במכתב שבו אנחנו מודיעים לך על הקצבה שמאושרת לך נאמר שאתה צריך להודיע למחלקת הנכות על כל שינוי שחל בהכנסות שלך.

<נורית יצחק: בוודאי שהשינוי שהוא כזה דרסטי, מחוסר הכנסה מעבודה מוחלט על לעלייה מאוד משמעותית - - -

עדי קול: אתם מצפים שגם בנאדם יזכור את זה.

<אהוד עוזיאל: אולי תפצלו את זה שיהיה הביטוח לקצבאות והביטוח לעצמאים - - -

<נורית יצחק: גם כשאנחנו כותבים לו את זה, אבל גם אם אנחנו לא כותבים את זה, הקצבה ניתנת על אובדן כושר עבודה - - -

עדי קול: קודם כל זה לא ברור.

עדי קול: לא ברור שאדם שעדיין חולה בסרטן צריך להבין שלא מגיעה לו יותר קצבת נכות, עדיין עונה להגדרת נכה.

עדי קול: לכן, אם אתם בונים על כך שבמכתב המקורי כשהוא קיבל את הקצבה היה כתוב בו את הדבר הזה, לי זה נראה קצת תמימות.

עדי קול: שוב, זו הטלת אחריות גדולה מדי על המבוטח.

<עזר מבורך: זה כשהוא עוד חולה סרטן וזה עוד כשזה פוגע לי בזיכרון.

<אהוד עוזיאל: סליחה, יש לנו גם מקרה הפוך.

<אהוד עוזיאל: מישהי שקיבלה קצבת מזונות ואז אובחנה כחולת סרטן.

<אהוד עוזיאל: התחילה לקבל קצבת נכות ופתאום אחרי איזו תקופה היא מגלה שמקזזים לה בכל חודש את קצבת הילדים כי יש לה חוב, כי היה כפל זמן עם קצבת המזונות והיא אמורה בכלל לא להישלל.

<אהוד עוזיאל: פתאום 17 אלף שקל מקצצים מקצבאות הילדים באופן שוטף.

<אהוד עוזיאל: זו אישה שמתמודדת עם הסרטן.

<אהוד עוזיאל: זה הפוך מהסיפור הזה.

<אהוד עוזיאל: כלומר, הסיפורים האלה כל הזמן קורים, אנחנו מקבלים - - -

<נורית יצחק: אתה יודע, אדם שמגיש תביעה לגמלת קיום, לקצבה מינימאלית לקיום הוא תמיד צריך לדווח על ההכנסות שלו למוסד לביטוח לאומי.

<נורית יצחק: בטופס התביעה הוא רושם מהן ההכנסות.

<נורית יצחק: שוב, אני אומרת, זה חלק ממבחן הזכאות לקבלת הגמלה.

<נורית יצחק: אני לא מסירה את האחריות מאתנו - - -

עדי קול: את לגמרי מסירה את האחריות.

עדי קול: את מעבירה את האחריות למבוטח ואומרת לו שהוא צריך לדעת - - -

<נורית יצחק: אם יש היתממות, בחלק מהמקרים היא משני הצדדים.

<עזר מבורך: אני שילמתי למוסד לביטוח לאומי.

<נורית יצחק: אבל במועד שבו התרחש - - -

עדי קול: סליחה, למה המוסד לביטוח לאומי לא מתקשר בין שתי המחלקות?

<נורית יצחק: כי הוא לא מתקשר.

<נורית יצחק: היום, בשנה וחצי אחורה, הוא כבר מתקשר לשכירים, לא יותר כרגע.

<נורית יצחק: נקווה שעקבות תיקוני החקיקה אנחנו נתקשר יותר טוב כי נקבל את המידע על ההכנסות ישירות - - -

עדי קול: מה זאת אומרת "מתקשר בשנה וחצי אחורה"?

<נורית יצחק: זאת אומרת שהיום אנחנו מקבלים את הדיווחים ממס הכנסה שמית פרטני, נתוני הכנסות פלוס תעודות זהות של מבוטחים שכירים רק אחרי שנה וחצי.

<נורית יצחק: לגבי עצמאים לא - - -

עדי קול: את זה הבנו.

עדי קול: הבנו שאתם מקבלים ממעסיקים, אנחנו יודעים, אנחנו מנסים לטפל בזה.

עדי קול: אני מקווה שהחקיקה הזאת תתקדם .

עדי קול: עזבו את זה.

עדי קול: אני מדברת על גוף שקיבל את הכסף.

עדי קול: היום הוא מתקשר עם אגף קצבאות הנכות, אגף המזונות ואגף אחר.

עדי קול: האם יש תקשורת בינכם?

<אוריאל כזום: באותה תקופה לא היה וזה לא תקין.

<אוריאל כזום: באותה תקופה שדיווחת לגבייה אצלנו זה לא עבר לגמלאות, לא הייתה הפגשה אוטומטית ובאמת זה לא תקין.

<אוריאל כזום: מיד אגיד מה עושים עם זה.

<אוריאל כזום: היום זה כבר לא קורה.

<אוריאל כזום: היום, ברגע שאתה מדווח המקדמות משתנות או שמגיעים הפרשי שומה, באותו מהלך מתבצע גם חישוב או זכאות או חוב בגבייה ובגמלאות.

עדי קול: לפני ששולחים מכתב על חוב אי אפשר קודם כל לבדוק עם כל המחלקות האחרות במוסד לביטוח לאומי האם הוא באמת קיים?

<אוריאל כזום: היום כשמגיעה שומה היא משפיעה גם על דמי ביטוח וגם על קצבאות.

<אוריאל כזום: היום המצב הזה לא היה קורה - - -

עדי קול: ממתי זה?

<אוריאל כזום: לדעתי זה יותר משנה בנכות.

<שלומית אבינח: אני חויבתי ב-42 אלף שקל, שום הודעה לא קיבלתי, אני באופן פרטי.

<אוריאל כזום: ברגע שמגיעה שומה ממס הכנסה, אני יכול לעשות את החישוב.

<אוריאל כזום: אני לא יכול לעשות את זה - - -

<שלומית אבינח: אני יכולה לספר את המקרה שלי.

<קריאה: לכל אחד יש מקרה אישי.

<אוריאל כזום: אפשר לסיים.

<אוריאל כזום: אני אנסה, אבל זה קשה.

<אוריאל כזום: קודם כל אמרתי, זה לא הגיוני מבחינתו שהוא הגיש למוסד לביטוח לאומי לגבייה והגמלאות לא ידעו.

<אוריאל כזום: היום זה לא קורה בנכות.

<אוריאל כזום: עצמאי שמגיש שומה למס הכנסה, היום עושים לו חישוב גם בגבייה וגם בגמלאות.

<אוריאל כזום: זה דבר אחד, המקרה הזה לא קורה.

<אוריאל כזום: הוועדה לביטול חובות כשהיא דנה בבקשה לביטול חובות היא לוקחת בחשבון גם את זה, שלכאורה יש כאן אחריות משותפת גם של המוסד לביטוח לאומי וגם של המבוטח.

<אוריאל כזום: היא לוקחת את זה בחשבון כשהיא באה לדון בבקשה לביטול חוב.

<אוריאל כזום: כלומר, המוסד לביטוח לאומי לוקח כאן אחריות.

עדי קול: אני מבקשת לחזור טיפה אחורה.

עדי קול: בהנחה שהצעת החוק תתקבל ותקודם ואתם תקבלו את הדיווחים באופן תדיר יותר, האם אתם יכולים להתחייב שתשלחו אז דיווח שנתי על התשלומים?

<אוריאל כזום: אני לא יכול להתחייב בשם כולם.

עדי קול: אני מבקשת מנציגי המנכ"ל עכשיו לענות.

<רפאל בן סימון: אנחנו לא נתחייב כעת על משהו כזה.

<רפאל בן סימון: אנחנו ניתן לכם תשובה.

עדי קול: אנחנו מצפים לקבל תשובה מהמנכ"ל לגבי ההתחייבות הזאת.

עדי קול: אנחנו מבינים שהיום אתם לא מקבלים את הדיווח באופן מספק.

עדי קול: שוב, אני מבינה שאתם תקבלו אחת לחצי שנה, אחת לשנה ואז לשלוח הודעה הביתה הודעה על סך התשלומים שהגיעו למוסד לביטוח לאומי.

עדי קול: כמובן על החובות שנצברו.

עדי קול: אנחנו מבקשים שתשקלו את האפשרות שיחד עם שינויי החקיקה לעשות גם את השינוי במדיניות.

עדי קול: אנחנו מצפים מהמנכ"ל לקבל תשובה.

<קובי הלפרין: שלום, אני יועץ בכיר למנכ"ל המוסד לביטוח לאומי.

<קובי הלפרין: לגבי רוב הסוגיות, יש הסכמה במוסד לביטוח לאומי למה שעולה.

<קובי הלפרין: החסם המרכזי של המוסד לביטוח לאומי, המרכזי ביותר הוא לא הרצון ולא הכוונה, זה משאבי המחשוב והמידע וגם השונות במספר מערכות המחשוב הקיימות.

<קובי הלפרין: היום במוסד לביטוח לאומי יש 40 מערכות מחשוב.

<קובי הלפרין: אתם שואלים לגבי מערך הגמלה והגמלאות, גם בתוך הגמלאות יש לנו עוד עשרות מערכות מחשוב.

<קובי הלפרין: עם השנים נולדו חוקים, כל חוק יצר מערכת מחשוב.

<קובי הלפרין: אלה שני החסמים לדיון הזה בהיבט - - -

עדי קול: אני מניחה שאחר כך יהיה דיון, כשנגיע אליו יסתיימו החסמים הטכניים ויהיו חסמים ומשאבים אחרים, תגידו שאין לנו מספיק כסף - - -

<קובי הלפרין: אנחנו שם.

<קובי הלפרין: המוסד לביטוח לאומי התחיל תהליך אסטרטגי לקחת את כל מערכות המחשוב למערכת מחשוב אחת.

<קובי הלפרין: הפירות הראשונים של התהליך, זה תהליך של חמש שנים, זה תהליך אסטרטגי לאומי ממש ש נקרא "פרויקט תבל".

<קובי הלפרין: הדבר המרכזי שלו, תתחלנה להיות פעימות של גמלאות שונות במהלך השנים הקרובות.

<קובי הלפרין: מהלך שיעזור לתכלל את המיטב.

<קובי הלפרין: אתם שואלים למה לא עובר מידע מפה לפה, הרשומה של קובי הלפרין לצורך העניין או של כל מקבל גמלה, היא יכולה להיות רשומה כמה פעמים בגמלאות ואז שואלים למה לא יודעים.

<קובי הלפרין: החיבורים לקביעה לגמלאות ובין גמלאות יהיו כחלק אחד.

<קובי הלפרין: סיפור המחשוב הוא מהותי.

<קובי הלפרין: זה דבר אחד.

<קובי הלפרין: הסיפור השני זה המידע, זה מהלך החוק שהובלת באומץ רב ובנחישות, הוא הנדבך השני שהוא המידע שלא נמצא אצלנו, הוא יגיע אלינו ואז מערכת של המוסד לביטוח לאומי תעזור.

<קובי הלפרין: לגבי תהליכי היידוע, כשישולמו התהליכים האלה, כל הפתרונות ששמעתם כאן הן פעולות לטווח הקצר, לטווח ביניים.

<קובי הלפרין: מה שניתן לעשות כרגע בתוך מערכי המחשוב הקיימים הם כל מיני התחברויות, ממשקים שלא נותנים פתרון מלא, אבל הם נותנים פתרון.

<קובי הלפרין: כל תכניות העבודה של המוסד לביטוח הן לעוד ממשקים וכדי שכל המערכות האלה לא יצרו אנומליה כזאת או אחרת.

<קובי הלפרין: אלו הפתרונות לטווח הביניים והקצר.

<קובי הלפרין: לטווח הארוך זה פרויקט המחשוב האסטרטגי שאנחנו פועלים בו.

עדי קול: מה הצפי ללוח הזמנים?

עדי קול: "פרויקט תבל", אני מניחה שיש לו תאריך.

<אוריאל כזום: הפעימה הראשונה בדצמבר 2015.

<אוריאל כזום: בשנה הבאה זה גמלאות נכות, וועדות רפואיות ומערכת כספית.

עדי קול: האם בתקופה הזאת אפשר להתחיל יידוע?

<קובי הלפרין: מיד נתייחס לזה.

<קובי הלפרין: זה היבט אחד.

<קובי הלפרין: הרגל השנייה היא כמובן כשנקבל את הדיווחים בנושאים שאנחנו לא יודעים, אנחנו שואפים שבעזרת הצעת החוק שהעברת אתמול, שיהיה לה אישור בכנסת הבאה וכשהיא תתגבש, אז נקבל עוד מידע ונוכל לעשות את ההנגשה.

<קובי הלפרין: אז כל אזרח ולא רק אזרח גם כל פקיד כשישאלו אותו יהיה לו יותר קל כי זה יהיה כתוב אצלו.

<קובי הלפרין: הוא לא יצטרך לחפש פה ובעוד מערכת ועוד מערכת כדי למסור את התמונה ההוליסטית.

<קובי הלפרין: זה בהיבט התשתית.

<שלומית אבינח: לא כתוב כלום ביידוע של הדואר.

<קובי הלפרין: גם חלק מהיכולת לספק את המידע שהתייחסתי אליו קודם.

<קובי הלפרין: היכולת הפנימית לספק את המידע גם אם רוצים, אבל יש מידע שניתן.

<קובי הלפרין: עשו את המקסימום המתאים ש ניתן להפיק אותו.

עדי קול: אתה משוכנע שעכשיו אתם עושים את המקסימום?

<קובי הלפרין: מבחינת היידוע, יש היום אתר אישי במוסד לביטוח לאומי שיש לו קוד סודי.

<קובי הלפרין: באתר האישי - - -

עדי קול: אתה רוצה לענות לי לבעיה שהצגתי?

עדי קול: יש בעיה לקבל את הקוד הסודי הזה.

עדי קול: צריך ללכת לדואר או ללכת לסניף של המוסד לביטוח לאומי הקרוב למקום המגורים.

עדי קול: רוב הציבור לא יודע על כך.

עדי קול: למה אי אפשר לקבל סיסמה באתר כמו שמקבלים בכל מקום אחר?

<אוריאל כזום: אי אפשר, כי רואים שם את כל המידע הרפואי שלך, את הוועדות הרפואיות.

<אוריאל כזום: רואים שם המון דברים סודיים.

<אוריאל כזום: אבטחת המידע שהצלחנו שאנשים יקבלו, וזה אחרי מאבקים משפטיים מכאן עד להודעה חדשה.

<אוריאל כזום: האינטרס שלנו, המוסד לביטוח לאומי, הוא שכל אחד יוכל לקבל את הסיסמה ולראות.

<אוריאל כזום: תחשבו שיש כאן מידע מאוד מאוד רגיש על אנשים.

<אוריאל כזום: אי אפשר לשלוח דבר כזה - - -

<שלומית אבינח: בשביל למשוך חבילה לא הולכים לדואר, אז - - -

<אוריאל כזום: שולחים את זה לדואר רשום.

<אוריאל כזום: החל מהשנה האחרונה יש דבר חדש, אפשר להתקשר למוקד ולהזמין ולקבל - - -

עדי קול: אבל זה מסורבל.

עדי קול: אני מניחה שיש מערכות טכנולוגיות שיכולות לתת קוד סודי.

<אוריאל כזום: הלוואי ותוכלו לתת לנו פתרון שגם משרד המשפטים יסכים לו.

<אוריאל כזום: בנושא הזה ניסינו ללכת דרך ענקית.

<אוריאל כזום: חסמו אותנו בהיבטים רבים בסוגיה של אבטחת מידע.

<אוריאל כזום: למשל אנשים גרושים, יבוא האיש ויבקש בשם האישה ויכנס וידע את הנתונים שלה.

<אוריאל כזום: כך הסבירו לנו בדוגמאות רבות ואחרות.

<אוריאל כזום: הדבר שהצלחנו להגיע אליו, אמרנו שלפחות שבפעם הראשונה שאדם מגיע הוא צריך להזדהות.

<אוריאל כזום: אם יש פתרון נוסף שהוא לא מצריך הגעה לסניף, גם לנו אין עניין להטריח אנשים להגיע לסניף ולהעמיס על הסניף.

<אוריאל כזום: אנחנו מאוד רוצים להיות שם, אבל לא מצאנו.

<אוריאל כזום: הדבר היחיד שמצאנו הוא שבפעם הראשונה יגיעו האנשים לסניף.

<אוריאל כזום: כשהוא יבוא פעם אחת לסניף יהיה לו את הקוד.

<קובי הלפרין: היום אפשר להזמין בדואר באיזו הזדהות אל מול תעודת זהות ותאריך הנפקה.

<קובי הלפרין: זה דבר יחסית חדש, זה כמה חודשים שאפשר דרך האתר - - -

עדי קול: אם אפשר להזמין דרך הדואר, למה אי אפשר לקבל את זה באתר?

<אוריאל כזום: אתם שואלים אותי שאלות שאני לא יודע להגיב עליהן.

עדי קול: אני מבקשת לקבל גם על זה תשובה לוועדה.

עדי קול: אם אפשר בדואר וכבר לא צריך להזדהות בסניף המוסד לביטוח לאומי, אני מבקשת לדעת למה אי אפשר להזדהות באתר.

עדי קול: אני חושבת שזו תשובה שמגיעה לוועדה לקבל.

עדי קול: אני לא רואה שמישהו רשם לעצמו את השאלה הזאת.

עדי קול: תודה.

<שלומית אבינח: מקרה שלי לפני שנתיים.

<שלומית אבינח: קיבלתי מכתב בערב יום כיפור.

<שלומית אבינח: נורית עזרה לי, אני מכירה את נורית באופן אישי ואני פתרתי לעצמי את הבעיה, למרות שהסתובבתי עם זה חצי שנה.

<שלומית אבינח: קיבלתי חוב על 42 אלף שקל.

<שלומית אבינח: בכלל כתוב "מחלקת עצמאים" אני ובעלי שכירים, 42 אלף שקל חוב וכתוב עיקול תוך שבוע ימים להסדרת החוב.

<שלומית אבינח: כזה מכתב מאוד מאיים של שלוש שורות.

<שלומית אבינח: לכן אמרתי שלא כתוב כלום, לא כותב ממה החוב למחלקת העצמאים.

<שלומית אבינח: אני ובעלי שכירים.

<שלומית אבינח: תשמעו את המקרה שלי, כי לי לקח חצי שנה לפתור אותו.

<שלומית אבינח: גם מועד קבלת המכתב בערב יום כיפור, כאילו אין לך על מה לחשוב.

<שלומית אבינח: תוך שבוע ימים לשלם את החוב 42 אלף שקל למחלקת העצמאים.

<שלומית אבינח: מיד אחרי יום כיפור התקשרתי לנורית, גם נכנסנו לסוכות וזה היה גם תוך שבעה ימים, לא זוכרת בדיוק, אבל זה היה ממש תוך פרק זמן קצר.

<שלומית אבינח: אני גרה בגדרה.

<שלומית אבינח: נורית לא ידעה להגיד לי ממה החוב.

<שלומית אבינח: התקשרתי לנורית כי אני מכירה את נורית.

<שלומית אבינח: אמרתי 'נורית, מה זה?

<שלומית אבינח: אנחנו לא היינו עצמאיים, אני ובעלי שכירים'.

<שלומית אבינח: היא הפנתה אותי למנהלת הסניף ברחובות.

<שלומית אבינח: אני מספרת כי לי זה קרה וזה יכול לקרות לכל אחד.

<שלומית אבינח: התקשרתי אליה, הצגתי את עצמי והיא אמרה 'יש שומה חלוטה'.

<שלומית אבינח: שאלתי מי הגיש.

<שלומית אבינח: וגם המינוח, אני לא עורכת דין - - -

עדי קול: מי יודע מה זה "שומה חלוטה"?

<נורית יצחק: שומה שנתית סופית של מס הכנסה, שהתקבלה במוסד לביטוח לאומי.

<נורית יצחק: הבעיה שלך הייתה במס הכנסה, לא במוסד לביטוח לאומי.

<נורית יצחק: קיבלנו דיווחים שגויים ממס הכנסה.

עדי קול: איך היא הייתה אמורה לדעת?

<אהוד עוזיאל: אם היה כתוב, זה ממשק משתמש בסיסי.

<נורית יצחק: זה לא היה נכון בפועל וזה הסתבר בדיעבד.

<נורית יצחק: מס הכנסה, ממנו אנחנו מקבלים היום את הנתונים לא באופן ישיר, דיווח לנו- - -

עדי קול: בסדר, אבל את לא חושבת שאם במכתב שהיא קיבלה היה הסבר יותר מפורט מאיפה השומה הזאת.

עדי קול: שלומית היא מנהלת וועדת פניות הציבור במשך 16 שנה.

עדי קול: 16 שנה היא מטפלת בפניות ציבור והיא ידעה מה לעשות עם זה.

עדי קול: אדם מן השורה שמקבל 'שומה חלוטה' בערב יום כיפור לא יודע מה זה.

עדי קול: איך מישהו אמור להתמודד עם זה?

עדי קול: תסבירו לי.

עדי קול: מקבל מכתב שלא מסביר מהו החוב ואחר כך שיחת טלפון שאומרת 'שומה חלוטה', איך אמורים להתמודד עם זה?

עדי קול: אני מבקשת לשמוע מכם.

<נורית יצחק: הודעות החוב שלנו לא מפורטות, לא מסבירות, אנחנו יודעים את זה - - -

עדי קול: אתם יודעים את זה וזה בעבודה.

עדי קול: שנייה - - -

<גילי תמיר: גברתי, אני חיפשתי את המכתבים ואף ביקשתי עותק שלהם מהמוסד לביטוח לאומי, קיבלתי.

<גילי תמיר: אני רוצה לומר שאני פניתי למוסד לביטוח לאומי ואני קיבלתי שלושה מכתבים ורק אחרי שיחה פיסית עם אותה מנהלת מחלקה קיבלתי פירוט של הנכות.

<גילי תמיר: אגב, עד עכשיו מיוני הוא לא קיבל תשובה לגבי הוועדה למחיקת חובות ואיזה הסבר, בגלל תקלה של המוסד לביטוח לאומי.

<נורית יצחק: פנו אליו וביקשו ממנו להביא מידע על הכנסות מעודכנות במאי ועד היום לא הגיש.

<עזר מבורך: אני לא קיבלתי שום בקשה למסור מידע על הכנסות מעודכנות.

<עזר מבורך: אני אומר לכם שאני עובר את התקרה.

<נורית יצחק: דווקא במקרה שלך, אני מצטערת, קיבלתי את מספר הזהות שלך אתמול בשעה 16:00 והתאמצתי לעשות בדיקה מה קרה כי אתה לא פנית אלינו קודם לכן.

<נורית יצחק: פנית לסניף במאי והסניף הגיב ואמר לך שכדי שנפנה את התיק שלך לוועדה למחיקת חובות בבקשה תן לנו פירוט של ההכנסות שלך ושל בת הזוג.

<נורית יצחק: כי זה אחד הקריטריונים לביטול חוב ולהפחתת חוב בוועדה.

<עזר מבורך: אני מצטר, לא קיבלתי מכתב כזה.

<עזר מבורך: אני לא יודע על מה מדובר.

<גילי תמיר: זה בדיוק העניין, יכול להיות בעיה באופן מסירת המידע.

<גילי תמיר: אין לי ספק שעזר לא רוצה שיהיה לו חוב של 117 אלף שקל.

<נורית יצחק: יש בעיה בדואר ישראל כי המכתב נשלח אליך בכתובת שהשארת.

<גילי תמיר: אנחנו מנסים ללוות אותו.

<גילי תמיר: יש כאן תקלה מתמשכת שהיא גם מראה משהו על האינטראקציה עם הלקוח, עם המבוטח.

עדי קול: אין לך תשובה לגבי המצב שלו כרגע?

<נורית יצחק: התשובה היא, שהתיק שלו מחכה למידע על הכנסות כדי להעביר את התיק שלו לוועדה למחיקת חובות.

<נורית יצחק: יש וועדה לביטול חובות שדנה בביטול חובות גבוהים שהם מעל לסמכות הסניף.

<נורית יצחק: במקרה שלו זה חוב מעל 100 אלף שקל שמצריך אישור מנכ"ל - - -

עדי קול: איך אמורים לדעת שיש את הוועדה הזאת לביטול חובות ומהם הקריטריונים להגיע אליה?

<עזר מבורך: אם לא הייתי פוגש את גילי לא הייתי יודע על קיומה.

<גילי תמיר: זה גם לא מופיע בשום מסמך שנשלח.

עדי קול: למה זה לא מופיע יחד עם דרישת החוב אם אתם אומרים שיש וועדה?

עדי קול: אמרת שמעל סכום מסוים זה עובר מהסניף לסניף המרכזי ואפשר לפנות לוועדה למחיקת חובות.

עדי קול: למה מי שמקבל חוב שהוא גבוה ומאפשר פנייה לוועדת מחיקת חובות לא מקבל מידע על כך?

<נורית יצחק: קודם כל צריך לפנות למשרד הראשי.

<נורית יצחק: הוא פנה לסניף שלו.

<נורית יצחק: ברגע שהוא מקבל הודעה על חוב הוא יכול להרים טלפון ולברר או לפנות - - -

עדי קול: שאלתי שאלה מאוד ספציפית ואני מבקשת לקבל תשובה.

עדי קול: למה לא כתוב לאנשים שמקבלים חוב מהו הסכום שממנו ניתן לפנות לוועדה?

<נורית יצחק: חובות נוצרים כל הזמן בגלל שההכנסות מגיעות אלינו באיחור.

עדי קול: אני מבקשת לדעת למה לא מופיע בדרישת החוב גם המידע שיש וועדה למחיקת חובות.

<נורית יצחק: כי זה לא מעשי, זה לא ריאלי שכל אדם שיש לו חוב - - -

עדי קול: אז תחליטו.

עדי קול: שוב, תגידו - - -

<נורית יצחק: תפנה לוועדה, הוועדה לא תוכל לדון.

<נורית יצחק: מרבית החובות האלה לא יהיו חובות לביטול.

<נורית יצחק: מדובר בחובות שוטפים שנוצרים - - -

עדי קול: הרגע אמרתם לי שיש קריטריונים לפנייה לוועדה למחיקת חובות.

עדי קול: מהם הקריטריונים האלה?

<אוריאל כזום: הקריטריונים: מצב סוציו-אקונומי קשה, טעות המוסד.

<אוריאל כזום: אלו מקרים שאנחנו יוזמים.

<אוריאל כזום: אני רוצה לומר, אומרים וועדה סודית, זאת לא וועדה סודית, בשנת 2014 דנו ב 4,700 - - -

עדי קול: אמרת גם חובות גבוהים.

<אוריאל כזום: לא.

<אוריאל כזום: זה כל חוב.

<אוריאל כזום: זה מידע פנימי מי רשאי לאשר.

<אוריאל כזום: הבנאדם מגיש את הבקשה לסניף, לפעמים מנהל הסניף יכול, לפעמים הוועדה ולפעמים המנכ"ל צריך לאשר.

<אוריאל כזום: יש מדרג של - - -

עדי קול: איך אמורים לדעת על הוועדה הזאת?

עדי קול: תסבירו לי.

<אוריאל כזום: זה מפורסם באתר האינטרנט.

עדי קול: לא דרך האינטרנט.

עדי קול: בנאדם שמקבל חוב, אפשר לכתוב משפט שאומר.

עדי קול: אנחנו מבקשים כאן עזרה כי אנחנו לא מקבלים תשובה.

<קובי הלפרין: יש את הנושא של ביטול חוב.

<קובי הלפרין: המדרג הפנימי בתוך המוסד לביטוח לאומי הוא פחות רלוונטי לאזרח.

<קובי הלפרין: מה שרלוונטי לאזרח זה היכולת לדעת שאפשר לערער על חוב.

<קובי הלפרין: השאלה היא איך האזרח יודע שאפשר לערער על חוב.

עדי קול: למה לא מופיע בתוך הבקשה.

עדי קול: אתם אומרים, 'עכשיו אנחנו עובדים על שינוי חדש, יהיו נהלים אחרים'.

עדי קול: אני מבינה שגם בנהלים החדשים לא תופיע בבקשת התשלום הידיעה.

<גילי תמיר: כי בנכות אתם כותבים שניתן לערער על החלטות הוועדה.

<נורית יצחק: תמיד ניתן לערער על החלטות של המוסד לביטוח לאומי.

עדי קול: אני שואלת למה בבקשה לביטול חוב לא מופיעה הידיעה שיש וועדה כזאת.

עדי קול: איך אתם מתכוונים ליידע?

עדי קול: אני דורשת שתייעדו את ציבור המבוטחים.

עדי קול: קובי, אני מבקשת תשובה על איך אתם מתכוונים לידע את המבוטחים על קיום הוועדה למחיקת חובות.

<נורית יצחק: ליידע את כל מי שנוצר לו חוב, גם אם הוא נוצר כי הוא שלח לנו את תלוש השכר שלו חודש מאוחר יותר ונוצר לו חוב של 300 שקל, רטרואקטיבית?

עדי קול: תכתוב לו במכתב על הוועדה.

<נורית יצחק: אז היא לא תהייה הוועדה לביטול חובות, אלא אם כן כל פקידי המוסד יעבדו על זה.

<אורי קנדל: נורית, הנושא הוא לא הוועדה.

<אורי קנדל: הנושא הוא היכולת של האדם לערער על ההחלטה של המוסד לביטוח לאומי.

<אורי קנדל: אנחנו היום צריכים להבהיר.

<אורי קנדל: אם זה לא מובהר מספיק, אנחנו את זה צריכים לבחון.

<אורי קנדל: הנושא של הוועדה זה כבר נושא אחר.

<אורי קנדל: הנושא הוא כיצד האדם יכול לערער על ההחלטה של המוסד לביטוח לאומי ואיך ברור לו כיצד הוא יכול לערער על ההחלטה.

עדי קול: ואיך זה יהיה ברור לו בעת קבלת ההודעה לחוב.

<אורי קנדל: נכון.

<אורי קנדל: אנחנו נענה לוועדה על השאלה הזאת.

<אהוד עוזיאל: עמותת "ידיד" לא נמצאים כאן, אבל הם שלחו ביולי האחרון מכתב בדיוק בנושא הזה.

<אהוד עוזיאל: אתה בטח מכיר אותו.

<אהוד עוזיאל: הם מפרטים שם את כל הדיון בנושא של העדר יכולת לערער.

<אהוד עוזיאל: שוב, אני חושב שלא כולם יערערו אם הם ידעו מהי סיבת החוב.

<אהוד עוזיאל: כלומר, אם אני מקבל פתאום חוב על 300 שקל או של 117 אלף שקל וכתוב לי שהחוב הוא בשל כך וכך שנים שלא עשיתי, או בגלל שמס הכנסה הודיע למוסד לביטוח לאומי.

<אהוד עוזיאל: אם יש את הסיבה אני לא אערער.

<אהוד עוזיאל: נתתי את המקרה הפעוט שלי.

<אהוד עוזיאל: הגענו להר חומה, שאלנו על מה החוב ואף לא ידע לענות לנו על מה.

<אהוד עוזיאל: כלומר, אם הייתי יודע על מה, הייתי יודע אם יש מקום לערער או לא, אם אני יכול לשלוח מייל, אם אני צריך לשלוח פנייה או לערער לוועדה.

<אהוד עוזיאל: לפרט את כל האפשרויות האלה כי זה גם יחסוך לכם הרבה מאוד כסף.

<אהוד עוזיאל: זה לא יעלה לכם עוד כסף.

<אהוד עוזיאל: זה יחסוך לכם הרבה מאוד כסף, זה יחסוך לכם טלפונים.

<אהוד עוזיאל: היום אנחנו חיים בעולם, מה שנקרא "חווית המשתמש".

<אהוד עוזיאל: עולם האינטרנט מלא במומחים.

<אהוד עוזיאל: עשיתי פעם איזו הכשרה בנושא.

<אהוד עוזיאל: יש מלא מומחים מצוינים ומומחיות בנושא מה זה חווית משתמש.

<אהוד עוזיאל: אני חושב שגם במוסד לביטוח לאומי.

<אהוד עוזיאל: כולנו פה מסכימים - - -

עדי קול: אני עדיין לא הבנתי אם אחרי "פרויקט תבל" בבקשת התשלום יהיה ברור על מה נוצר החוב.

<אוריאל כזום: "פרויקט תבל", יש כאן דוגמה שאתמול ישבנו על זה.

<אוריאל כזום: נראה ברמה חודשית מה היו ההכנסות ועל מה החוב.

<אוריאל כזום: אתמול ישבנו על 'פרויקט תבל', כל חוב שיצא מ'מערכת תבל' יהיה ברמת פירוט שאנחנו חולמים עליו גם היום.

<אוריאל כזום: זה לגבי חוב שייצור.

<אוריאל כזום: אני לא אומר שמחר זה יהיה בכל הגמלאות כי זה לא יהיה.

<קובי הלפרין: אבל אורי, באופן מדורג עם התקדמות הפרויקט ההודעות צריכות להיות כמו שצריך.

<אורי קנדל: אנחנו מטפלים בהיבט הזה כדי למנוע יצירת חוב, גם בהיבט יידוע החוב ברגע שנוצר החוב, גם על הקשר השוטף לאחר שנוצר החוב, גם בטיפול בחוב עצמו וגם במתן כלים למבוטח לטפל בחוב שלו בין אם זה על ידי ערעור או קיזוז החוב.

<אורי קנדל: כל הדברים האלה היום הם על סדר היום של מנהלת המוסד לביטוח לאומי.

<אורי קנדל: כולם מטופלים ברמות שונות.

<אורי קנדל: אולי אנחנו צריכים ליידע באמת את הוועדה איפה כל אחד מהדברים האלה נמצא.

עדי קול: ואת לוח הזמנים.

עדי קול: אמרת דצמבר 2015?

<אוריאל כזום: המחלקות שיעלו הן נכות, וועדות רפואיות ומערכת כספית.

<אוריאל כזום: חובות שיצאו ממחלקת נכות במערכת הזאת הם יראו.

<אוריאל כזום: אתמול ישבנו על זה.

<אהוד עוזיאל: נכות וקצבת מזונות ביחד.

<אוריאל כזום: זה מדבר גם היום.

<אוריאל כזום: פשוט, המכתבים יוצאים גועל נפש.

<אוריאל כזום: אנחנו עובדים על זה מאוד קשה, יורקים דם ולצערי אין תוצאות של מאה אחוז, אבל יחסית למה שהיה לפני שנתיים המצב יותר טוב.

<אוריאל כזום: אני מקווה שבשנה הבא המצב יהיה עוד יותר טוב.

<גילי תמיר: גם במובן של לקחת אחריות ולהגיד לאנשים 'אם יש לנו תקלות כי המערכות שלנו לא ידעו לתקשר האחת עם השנייה, אנחנו ניקח אחריות, אנחנו נקדם את הטיפול בוועדה למחיקת חובות'.

<גילי תמיר: קחו גם אחריות ותטפלו בתקלות.

<גילי תמיר: אני לא צריכה לבוא אליכם כדי שתטפלו בתקלות שהן התפקיד שלכם.

<גילי תמיר: זה המקום שמתסכל אותי.

<גילי תמיר: תגידו, אנחנו נכשלנו, המערכות לא טובות, המערכות לא מתקשרות.

<גילי תמיר: בואו נעזור, להפחית את החוב בחצי, נוותר על החצי השני.

<אוריאל כזום: אני מוכרח להגיד שחלק מהקריטריונים של הוועדה לביטול חובות כשהיא מבטלת חובות זה בגלל דברים כאלה.

<אוריאל כזום: בגלל טעויות - - -

עדי קול: אני מבינה כשכבר מגיעים לוועדה לביטול חובות היא תיקח בחשבון גם את הטעות שלכם.

עדי קול: השאלה איך מגיעים לוועדה הזאת ואת זה גם ביקשנו לדעת.

<אוריאל כזום: הוועדה דנה ב-4,700 מקרים.

עדי קול: הצטרף אלינו חבר הכנסת אורי מקלב, אחד השותפים המאוד משמעותיים שלנו.

עדי קול: אני מבקשת להודות לך על ההשתתפות.

עדי קול: שוב, אני מבקשת להודות לחבר הכנסת אורי מקלב, הוא שותף פעיל של הוועדה הזאת.

עדי קול: אני לא יודעת אם אתם יודעים, אבל מעט חברי כנסת מגיעים להשתתף והוא באופן תדיר מגיע.

עדי קול: גיליתי בך באמת שותף אמיתי, אחד מחברי הכנסת הפעילים והמחויבים שפגשתי.

עדי קול: אני שמחה לדעת, שאנשים כמוך קיימים כאן.

אורי מקלב: תודה רבה.

אורי מקלב: אני צריך להמשיך הרבה יותר בדברים שאמרת.

אורי מקלב: בתחילת דרכנו, נפגשנו בזכות הוועדה לפניות הציבור ומאז אנחנו משתפים פעולה.

אורי מקלב: אומנם זה לא הרבה זמן, אבל זה נראה כדרך ארוכה וטובה ויש לנו עוד הרבה דברים לעשות יחד.

אורי מקלב: אני מקווה, שנוכל להמשיך לעשות את הדברים האלה.

אורי מקלב: בשעה 11:00 אני צריך להציג את הצעת החוק, אחרת הייתי ממשיך.

אורי מקלב: יכול להיות שבסוף זה לא נושא הדיון.

אורי מקלב: כשאני ראיתי חובת דיווח, או בכלל דיווח, של המוסד לביטוח לאומי על חובות קיימים, לנגד עיניי צפו פניות שאני מקבל.

אורי מקלב: פניות מאנשים שאחרי שמונה שנים פתאום התברר להם שהם חייבים.

אורי מקלב: אני גם מכיר את התשובות של המוסד לביטוח לאומי וגם את החקיקה שהייתה לא לפני הרבה זמן.

אורי מקלב: למשל, חייל אחרי שהוא מקבל דיווח.

אורי מקלב: אנשים שמגיעים לגיל 18 הם חייבים לשלם דמי ביטוח לאומי, אבל הוא יכול להיות פטור במקרה שהוא בצבא או בשירות לאומי או שהיא עקרת בית.

אורי מקלב: אנשים שהם לומדים ובוודאי שהם לא עובדים או שהם לומדים ולומדים ואחרי הרבה שנים יכולים לקבל הודעה ראשונה על חוב של הרבה מאוד כסף.

אורי מקלב: כמובן שאז הוא מאוד מתקשה לשלם.

אורי מקלב: אני מבין שהיום אתם לא יכולים לשלוח לכולם כי אתם לא יודעים להבדיל מי בצבא, מי בשירות לאומי, מי לומד.

אורי מקלב: אבל נניח אדם אחרי גיל 21 שצובר לעצמו שנתיים חובות, אולי אליו כן המערכת יכולה לשלוח הודעה.

אורי מקלב: כלומר, אתם כבר מקבלים קובץ הרבה יותר קטן ומצומצם.

אורי מקלב: ניקח את כל הגילאים שרובם פטורים, ניקח עוד זמן נוסף שאדם לא משלם חובות, למשל מעל גיל 21 שאולי צבר שנתיים חובות ונשלחה לו הודעה.

אורי מקלב: אני אז אוכל להבין שזה חוב של ארבע שנים, ולא שמונה שנות חוב.

אורי מקלב: גם זה נותן עוד הקלה.

אורי מקלב: סליחה, קוראים לי ולכן אני רץ, אם אפשר לעשות את זה אני מאוד אודה לכם.

<רפאל בן סימון: לגבי מה שהוא אמר על החקיקה החדשה, קודם כל אנחנו כבר מוגבלים לשבע שנים עם "חוק ההתיישנות".

<רפאל בן סימון: אנחנו משתדלים ליידע את כל החייבים.

<רפאל בן סימון: חבר הכנסת דיבר על חייל, חייל שמשתחרר נשלחת לו פוליסה.

<רפאל בן סימון: כשהוא בגיל 18 ההורים מפסיקים לקבל קצבת ילדים, אומרים להם הילד הזה עבר את גיל 18, הקצבה מופסקת.

<רפאל בן סימון: כמו כן יוצאת לילד מעל גיל 18 הודעה, 'אם אתה לא עובד' או כך או אחרת, 'עליך להסדיר את העניין שלך במוסד לביטוח לאומי'.

<רפאל בן סימון: אנחנו לא יוזמים כלפי אדם שלא עובד כמה שנים.

<רפאל בן סימון: אנחנו לא מחפשים ושולחים לו.

<רפאל בן סימון: את זה אנחנו לא עושים מחוסר כוח אדם לטיפול באנשים האלה.

<רפאל בן סימון: יש כמה מאות שחסר להם פה חודש ושם חודש.

<רפאל בן סימון: להם אנחנו לא יוזמים.

<נורית יצחק: היום אנחנו לא גובים חובות לדמי הביטוח, יותר משבע שנים אחורה.

עדי קול: "חוק ההתיישנות", זה נושא נוסף שרצינו לדבר עליו.

עדי קול: מה אומר "חוק ההתיישנות" לגבי החובות של המוסד לביטוח לאומי?

<נורית יצחק: החל מינואר 2015 החוק יכנס לתוקף.

<נורית יצחק: החוק אומר שאנחנו לא נוכל לגבות יותר משבע שנים.

<נורית יצחק: נכון להיום, בהוראה מנהלית שלנו כבר היום אנחנו לא גובים לשבע שנים אחורה.

<נורית יצחק: רפי אמר שבנקודות זמן מסוימות של יציאה או שעוברים ממעמד למעמד, כשאנחנו מקבלים קבצים גיוס למשל לצה"ל, שחרור מצה"ל, אז אנחנו עושים הפגשות ומוציאים הודעות שאומרות: "דע לך, שאם אתה לא מתחיל לעבוד אתה צריך לשלם דמי ביטוח לאומי באופן עצמאי".

עדי קול: באופן עצמאי ספורדי, אני חושבת שכאשר העוזרת הפרלמנטרית שלי השתחררה מהצבא, היא לא קיבלה הודעה שהיא צריכה לשלם.

<נורית יצחק: אנחנו לא עושים את זה באופן ספורדי, אני אומרת לך מה המערכת אמורה לעשות.

<נורית יצחק: אנחנו עובדים על מערכת שאמורה לשלוח הודעות לכל אוכלוסיית מדינת ישראל.

<נורית יצחק: זו מערכת שמשלמת גמלאות בסכום של 70 מיליארד שקל בשנה , זה שיש פספוסים, נכון יש פספוסים.

<נורית יצחק: יש אנשים שלא מעדכנים את הכתובת שלהם במשרד הפנים ולפעמים ההודעה נשלחת לבית ההורים.

עדי קול: היא גרה בבית הוריה ועדיין לא קיבלה.

<נורית יצחק: אפשר לבדוק באופן ספציפי למה היא לא קיבלה.

<נורית יצחק: אנחנו שולחים את ההודעות האלה.

<רפאל בן סימון: ל אלה שלומדים במוסדות להשכלה גבוהה אנחנו פונים אליהם.

<רפאל בן סימון: אנחנו יוזמים את הביטוח שלהם.

<רפאל בן סימון: אנחנו מקבלים את הרשימות התלמידים ממוסדות להשכלה, עושים בדיקה, אנחנו לא פותחים לכל אחד.

<רפאל בן סימון: מי שאנחנו מזהים שהוא שכיר אנחנו לא שולחים.

<קריאה: אני לא עובד ולא קיבלתי.

<נורית יצחק: אתה סטודנט באוניברסיטה, לא עובד ולא קיבלת הודעה מהמוסד לביטוח לאומי?

<רפאל בן סימון: כמה זמן לא עבדת?

<קריאה: מאז השחרור, שנה וחצי.

עדי קול: אני רוצה לספור את האנשים, נמצאים כאן ארבעה אנשים שלכל אחד מהם יש מקרה ספציפי וזה כשאת אומרת "משהו במקרה קרה, זה לא אמור לקרות".

עדי קול: יכול להיות שיש כאן תופעה?

עדי קול: יש מקרה ספציפי של חיילת, מקרה ספציפי של סטודנט, מקרה ספציפי של קצבת דמי לידה, מקרה ספציפי של חולה סרטן שצריך לשלם - --

<נורית יצחק: המקרה של החולה, כשקיבלתי את הפרטים הבאתי תשובות.

עדי קול: השאלה שלי לא הייתה כזאת, לא ביקשתי לקבל תשובה לגבי המקרים.

עדי קול: ביקשתי שתסבירי, או שמישהו מנציגי ביטוח הלאומי שכאן יסביר לי, איך יכול להיות שבחדר אחד יושבים ארבעה מקרים ספציפיים.

עדי קול: יכול להיות שיש בעיה?

<נורית יצחק: אנחנו לא יכולים לענות, כי לא בדקנו.

<נורית יצחק: יכול להיות שאם הייתי בודקת, היו לי תשובות מצוינות.

עדי קול: קובי, אתם יכולים להבין שיש כאן בעיה?

עדי קול: בחדר אחד יש ארבעה מקרים ספציפיים, שכחתי יש את המקרה של שלומית.

עדי קול: ארבעה-חמישה מקרים ספציפיים בהם לא מקבלים את הדיווחים שאתם אומרים שהם אמורים לקבל.

עדי קול: לא מקבלים את ההודעות.

עדי קול: מקבלים חשבונות שגויים.

עדי קול: איך זה יכול להיות?

<נורית יצחק: סליחה, עורך הדין אמר שהוא לא קיבל הודעה ואני הצגתי - - -

עדי קול: סליחה גברתי, לא שאלתי אותך, סליחה.

עדי קול: אני מבקשת שתענה לי איך זה יכול להיות.

עדי קול: רנדומאלית, בחדר אחד יושבים ארבעה-חמישה מקרים ספציפיים שבהם לא קיבלו את ההודעות כמו שצריך.

עדי קול: יכול להיות שההודעות לא מתקבלות?

<קובי הלפרין: אין ביננו מחלוקת לא בינינו לבין הוועדה ולא בינינו לבין מי שהגיע בנכונות לטפל במקרים שצריך לטפל.

<קובי הלפרין: בשום שלב לא באנו ואמרו שאנחנו מושלמים.

<קובי הלפרין: יש כנות, יש כוונות אמתיות שלנו לתקן את מה שדיברו.

<קובי הלפרין: זה שקורים תקלות, זה לא כדי להתחמק מאחריות, זה נאמר מתוך אחריות ומתוך רצון לתקן.

<קובי הלפרין: יושבים כאן אנשים שאומרים 'אנחנו עוסקים בזה.

<קובי הלפרין: זה הנושא שחשוב לנו'.

<קובי הלפרין: חברים, קחו את זה, תגידו לנו איפה לתקן, ניקח את זה ונתקן.

<קובי הלפרין: אנחנו לא מתחמקים כאן מאחריות.

<קובי הלפרין: מה, אני אגיד יותר מזה?

עדי קול: שוב, אני לא אוכל להגיד לך לתקן כשהיא אומרת - - -

<קובי הלפרין: המוסד לביטוח לאומי עובד בהיקפי ענק, 70 מיליארד קצבאות להמון תושבים.

<קובי הלפרין: אנחנו עושים את הכול כדי לטייב את המערכות, לשפר את המערכות.

<קובי הלפרין: מה אתם מצפים מנציג ציבור שיבוא ויגיד יותר מזה?

<קובי הלפרין: זה המקסימום שאפשר להגיד.

<קובי הלפרין: תגידו איפה ונתקן.

עדי קול: שוב, אנחנו מבקשים שכאן יהיה יידוע.

עדי קול: אומרים לנו כרגע - - -

<קובי הלפרין: ביידוע, אנחנו אומרים ששולחים.

עדי קול: אומרים ששולחים לחייל משוחרר, אומרים ששולחים לסטודנט, אבל אז נמצאים כאן אנשים שאומרם לא שולחים.

עדי קול: אני יכולה להגיד לך לתקן.

עדי קול: תבדוק האם באמת שולחים לכל החיילים המשוחררים והאם באמת שולחים לכל הסטודנטים.

עדי קול: אני לא יכולה לומר לך לתקן משהו כשאתם אומרים שהוא לא קורה.

<קובי הלפרין: אנחנו מוציאים 30 מיליון שקל על דואר בשנה.

<קובי הלפרין: אוריאל, אתה רוצה להרחיב על זה?

<קובי הלפרין: יש תהליך יידוע מטורף.

<קובי הלפרין: יש ערוצים שונים ליידוע.

<קובי הלפרין: יש את האתר האישי, יש את הדואר, יש את קבלת הקהל, יש מוקד טלפוני.

<קובי הלפרין: במוקד הטלפוני 6 מיליון פניות בשנה.

<קובי הלפרין: קבלת קהל 4 פניות בשנה.

<קובי הלפרין: סך האינטראקציה עם הציבור היא למעלה מ-15 מיליון.

<קובי הלפרין: תראו, אנחנו לא מושלמים.

<קובי הלפרין: הנושא בדיון מולנו, כנות הכוונות והעשייה שלנו מוכיחים שאנחנו על המסלול ואני חושב שכן.

<קובי הלפרין: אנחנו מושלמים?

<קובי הלפרין: אנחנו לא.

<אורי קנדל: אני חושב שלא סתם יושבים כאן הרבה נציגים של המוסד לביטוח לאומי מכל התחומים.

<אורי קנדל: לא שלחנו לכאן איזה נציג אחד שייתן לכם תשובות לכל.

<אורי קנדל: כמו שקובי אמר יש כאן נכונות.

<אורי קנדל: אני חושב שבסוף הדיון כאן אנחנו צריכים לקחת את המקרים הספציפיים האלה, נבדוק אחד אחד.

<אורי קנדל: את זה נורית כבר אמרה - - -

<נורית יצחק: אין בעיה, נקבל את מספרי תעודות הזהות של כל מי שפנה - - -

עדי קול: אני רוצה שתבדקי - - -

<אוריאל כזום: אנחנו חייבים תשובות לוועדה.

<אוריאל כזום: אנחנו נכין את התשובות וגם נעשה את זה בשיתוף פעולה אתכם.

<אוריאל כזום: הרי יש לנו דיאלוג פתוח עם האגודה לזכויות האזרח.

<אוריאל כזום: זה לא משהו שהתחיל אתמול או לפני הדיון הזה.

<אוריאל כזום: אנחנו נמשיך את הדיאלוג הפתוח הזה ונעמיק אותו.

<אוריאל כזום: אני חושב שיש נכונות מצד כל מי שישב כאן כולל רפי שיצא לרגע, לעשות את הדבר הזה.

<יפה יהודאי: אוכל להוסיף משהו דווקא מהצד שלהם.

<יפה יהודאי: לכאורה אנחנו משני צדדים.

<יפה יהודאי: כל הזמן אנחנו מדברים על החיוניות של הדיווח ומתוך ראיה של המבוטחים והפגיעה של המבוטחים.

<יפה יהודאי: באמת הנושא הזה הוא אחד הדברים שכולם יכולים ליהנות ממנו כולל המוסד לביטוח לאומי, בדיוק מהסיבה שזה כלי שאם הם ישלחו דיווח שנתי וכל מבוטח ידע שהוא מקבל את הדיווח הזה, זה יאפשר למוסד לביטוח לאומי לטייב את בסיס הנתונים שלו כי אנשים עוברים ממקום למקום - - -

עדי קול: אין ויכוח.

עדי קול: יש כאן בעיה טכנית, שתכף נפתור אותה.

<יפה יהודאי: אני מבקשת לציין בהקשר הזה עוד נושא אחד שעלה כאן.

<יפה יהודאי: הנושא של סטודנט, חייל או אנשים אחרים שלא מודעים, זה נושא מאוד חשוב.

<יפה יהודאי: המעמד של כל מבוטח קובע את הסכום שהוא צריך לשלם.

<יפה יהודאי: זה נושא מאוד מורכב, מאוד מסובך.

<יפה יהודאי: חלק מהחובות למעשה נוצרים כי המבוטחים לא מודעים בכלל לעניין זה.

<יפה יהודאי: למשל כשהם עוברים סטטוס, אדם שהיה תמיד שכיר ופתאום הוא מופיע במעמד מסיבה כזאת או אחרת,

<יפה יהודאי: מעמדו משתנה במוסד לביטוח לאומי.

<יפה יהודאי: באתר האינטרנט עשיתם באמת דבר נהדר, יש טופס נתוני ביטוח ששם מופיע באתר האישי המעמד של האדם.

<יפה יהודאי: זה דוח שאפשר לשלוח לכל אחד.

עדי קול: אני מבקשת לסכם.

עדי קול: אוריאל, לוודא שיש לכם את הדברים שביקשנו.

עדי קול: אני מבקשת תשובה תוך 30 יום לבקשות שלנו.

עדי קול: קודם כל, על כך שבדרישת החוב בסכומים גבוהים יהיה כתוב שיש אפשרות לפנות לוועדה למחיקת חובות או לערער.

<אוריאל כזום: אני מבקש לתקן: כיצד ליידע מבוטח על יכולתו לערער'.

<אוריאל כזום: וועדה זו פרוצדורה פנימית, זה יכול להיות דרך הסניף או אחרת.

עדי קול: אני מקבלת את ההערה.

עדי קול: אני מבקשת לקבל לוח זמנים ל- "פרויקט תבל".

עדי קול: תוך כמה זמן הפרויקט הזה אמור לצאת לפועל ואם יש מועמד שונה לדצמבר 2015 ובהמשך אני מבקשת לדעת את מהו לוח הזמנים.

עדי קול: אני מבקשת את תשובת

עדי קול: כם לגבי הנכונות שלכם לשלוח יידוע שנתי ברגע שיהיו לכם פרטי המידע מהמעסיקים.

עדי קול: דיברנו על זה.

עדי קול: אפשרות נגישה יותר לסיסמת המוסד לביטוח לאומי.

עדי קול: אני מבקשת תשובה לגבי המקרה הספציפי של עזר מבורך ופנייתו לוועדה.

עדי קול: אני מודה לכולם.

עדי קול: שוב אני במבקשת להודות לכל השותפים שלנו מהמוסד לביטוח לאומי, גם לקובי וגם לאוריאל השותפים שלי לאורך זמן.

עדי קול: שוב תודה לצוות הוועדה, שלומית, מרב, בני ועידו שעונה לפניות הציבור.

עדי קול: אני מסכמת תקופה מרתקת של עבודה כיושבת ראש הוועדה לפניות הציבור.

עדי קול: אני מודה לכולם.